  Виталий Пронин Дунъясь-эскерисьёслэн верамзыя, таӵе авиакатастрофаез Россия ӧз адӟылы на вал.Кылем кӧснуналэ Египетын «Когалымавиалэн» Airbus A321 самолётэз усиз. Со Шарм-эш-Шейх аэропортысь Санкт-Петербурге лобӟе вал, лобыса вуттӥз Синайской полуостров дорозь гинэ. Шуге-леке вуэмлэн мугез тодмо ӧвӧл на. Но эскерисьёс верало, самолёт инбамын ик ӝуаны кутскиз. Сыӵе югдур луэ, самолётлэн двигателез ужамысь дугдэ ке. Дунъясь-эскерисьёслэн верамзыя, таӵе авиакатастрофаез Россия ӧз адӟылы на вал. Airbus A321 самолётэн дораз бертэ вал 224 адями, соос пӧлысь 25-ез нылпиос. 7-ез - экипажысь муртъёс. Ваньмынызы ӵош берто вал Удмуртиысь но шутэтскисьёс. - Быремъёс пӧлын Воткинскысь 28 аресъем Мария Шишкина но Можгалась 23 аресъем Юлия Краснова. Удмуртиын вань улӥсьёслэн нимынызы мур кайгыронме верасько вань бырем муртъёслэн ӵыжы-выжыоссылы, - вераз Удмуртилэн Тӧроез Александр Соловьёв. "УД" Туспукктӥз Александр Горбунов  